Sule Tankarkar
Suke Tankarkar Karamar Hukuma ce dake a Jihar Jigawa, Arewa maso yamman Nijeriya.

Karamar hukumar Sule Tankarkar tana cikin jihar Jigawa, shiyyar arewa maso yammacin Najeriya. Karamar hukumar Sule Tankarkar wani bangare ne na masarautar Gumel  tare da karamar hukumar da ke kan iyaka da wasu sassan Jamhuriyar Nijar. Hedikwatar karamar hukumar tana cikin garin Sule Tankarkar karamar hukumar ta kunshi garuruwa da kauyuka da dama kamar su Amanga, Danyardi, Togai, Jeke, Asayaya, Dangwanki, Maizuwo, da Matoya. An kiyasta yawan al'ummar karamar hukumar Sule Tankarkar ya kai 187,945 ,mazauna yankin yawanci kabilun Hausawa da Fulani ne. Harsunan Hausa da Fufulde dai ana amfani da su ne a karamar hukumar yayin da ake gudanar da addinin Musulunci a yankin. Karamar hukumar Sule Tankarkar tana da fadin kasa murabba'in kilomita 1,283 kuma tana da matsakaicin zafin jiki na digiri 34. Karamar hukumar ta shaida wasu manyan yanayi guda biyu wadanda suka hada da lokacin rani da damina tare da lokacin rani a yankin mai tsananin zafi. Karamar hukumar Sule Tankarkar tana da kasuwanni da dama kamar babbar kasuwar Sule Tankarkar inda ake saye da sayar da kayayyaki iri-iri. Har ila yau noma wani muhimmin aiki ne na tattalin arziki a karamar hukumar Sule Tankarkar suna noma irin su shinkafa da dawa . Sauran muhimman ayyukan tattalin arziki da mazauna karamar hukumar Sule Tankarkar suke gudanar wa sun hada da kiwon dabbobi, sana’o’in hannu, da farauta.
Kananan hukumomin jihar Jigawa